**MARBL**

**"In The Grey"**

**סינגל חדש להרכב הפופ-אלגנט הטרי של מוריה אור ויונתן מימון**

אחרי סינגל ראשון, "TIME TAKES TIME", שקטף השמעות בבלוגי מוזיקה בכל העולם, מישראל, דרך צרפת, לקנדה, לוס אנג׳לס, לונדון ואפילו יפן, ואף חדר לפלייליסט גלגל"צ, מוציאיםMARBL את הסינגל השני מהאי פי המתקרב !

הסינגל החדש, In The Grey, ממשיך את קו האינדי הבינלאומי של MARBL, אל מחוזות חדשים, פחות אקוסטיים-פולקיסטיים, ויותר אל עולם הפופ החדש בהשראת לאנה דל ריי.

In The Grey, עוסק, כמו הסינגל הקודם, גם הוא בגעגועים. השיר בוחן את איזור הביניים האפור בין המציאות לחשקים שחבויים שבנו. בין הידיעה לאי הרצון לדעת. השיר נכתב, והולחן על ידי מוריה אור בישראל, ונשלח אל המפיק יונתן מימון בלונדון. הקליפ המלווה את הסינגל, לוקח אותנו לביקור בעתיד מנקודת הראות של MARBL, ובוחן דווקא איזור אפור אחר, פוסט אפוקליפסה, שאריות של אנושות, הבוחנות מחדש טאבואים חברתיים ותרבותיים, במקום שכוח אל כלשהו.

**אודות MARBL :**

כשהזמרת היוצרת **מוריה אור** הוציאה את אלבום הבכורה שלה ב-2012, המפיק המוזיקלי **יונתן מימון** התגורר ועבד בלונדון. השניים נפגשו במקריות, וזמן קצר לאחר מכן, יוצאו לדרך מוזיקלית משותפת עם רגל אחת בארץ, והשניה באנגליה.

כך נולד ההרכב MARBL, שכבר הספיק למשוך את תשומת לבו של המפיק הלונדוני זוכה ששה פרסי הגראמי, **פיפ ויליאמס**, ושל תחנות רדיו ובלוגים באנגליה ואירלנד.

**מאחורי ההרכב כבר שני סיבובי הופעות באנגליה, וכן הופעות ברחבי הארץ.**

בMARBL, סגנון הכתיבה של מוריה, שמזכיר מאד זמרות יוצרות אחרות כמו Tori Amos, Regina Spector, Keren Ann, Kate Bush, פוגש את הצבע ההפקתי של יונתן מימון, המשלב אלמנטיים של פופ, פולק, רוק, אלקטרוני וקלאסי.

האי פי, שצפוי להשתחרר בתחילת שנה הבאה, יצא בהפצה דיגיטלית בלבד. **"In The Grey" הוא הסינגל השני מתוכו**. השירים של MARBL נכתבו בתקופה שיונתן גר בלונדון, ומוריה בישראל, והם מתארים את הגעגוע והקושי שבמערכת יחסים זוגית ומוזיקלית בשלט רחוק.

**לפרטים נוספים : יובל הרינג, 0549-196-227,** **cuttingedge1984@gmail.com**